Падзеі гэтай вядомай ва ўсім былым Савецкім Саюзе п’есе аднаго з лепшых сучасных беларускіх драматургаў разгортваюцца вельмі павольна. Адзінокія старыя Васіль, Ганна і Мікіта дажываюць свой век менавіта так, як і пражылі яго. Героі быццам бы знаходзяцца на востраве разам са сваімі міражамі. Адзінае, што звязвае іх са светам – гэта ўспаміны і чаканне вестак пра дзяцей, якія даўно забыліся на сваіх бацькоў. Перадаць на сцэне адну з самых пранізлівых гісторый пра адзіноцтва, забыццё і пакаянне вырашыў галоўны рэжысёр Купалаўскага тэатра народны артыст Беларусі Валерый Раеўскі.